EELNÕU 2018/101

								KOMISJONID:

eelarve- ja arengu-	JK	
haridus-	X	
kultuuri- 		
majandus-	X	
revisjoni-		
sotsiaal- 		

VILJANDI LINNAVOLIKOGU

OTSUS

27. september 2018   nr

Hoonestusõiguse väljaostmine ja laenu võtmine

Asjaõigusseaduse § 244, kohaliku omavalitsuse korralduse seaduse § 22 lõike 1 punkti 8 ja kohaliku omavalitsuse üksuse finantsjuhtimise seaduse § 28 lõike 3 alusel ning arvestades Riigi Kinnisvara Aktsiaseltsi 04.05.2018 esitatud taotlust nr FIR-14/2018-341 Viljandi Linnavolikogu

o t s u s t a b:

1. Lõpetada Viljandi linna ja Riigi Kinnisvara AS vahel 30.12.2005 sõlmitud hoonestusõiguse seadmise lepingud ja hoonestusõiguse võlaõiguslikud müügilepingud (nr 9239 ja 9242) Riia mnt 91 ja Jakobsoni tn 42/42a kinnistute ning hoonete kohta ja osta vastavalt hoonestusõiguse lepingute punktidele 16.1 hoonestusõigus hoonestajalt tagasi.

2. Lubada Viljandi Linnavalitsusel võtta käesoleva otsuse punktis 1 nimetatud hoonestusõiguste tagasiostmise katteks laenu mahus kuni 4 550 000 eurot, arvestades, et aastased laenu graafikujärgsed maksed jääksid samasse suurusjärku käesoleva otsuse punktis 1 nimetatud hoonestusõiguse lepingute kohta kehtivate graafikute aastaste tagasimaksetega.

3. Hoonestus- ja asjaõiguste lõpetamisega seotud kulutused tasuvad mõlemad pooled võrdses osas.

4. Volitada linnapead või tema asendajat edasivolitamise õigusega lõpetama käesoleva otsuse punktis 1 nimetatud hoonestusõiguse ja asjaõiguse seadmise lepingud ning sõlmima olemasolevate kohustuste tasumiseks käesoleva otsuse punktis 2 nimetatud võetava laenu lepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja: Marika Aaso
Esitatud: 11.09.2018
Esitaja: Viljandi Linnavalitsus			Ettekandja: Madis Timpson
Lk arv: 4
Hääletamine: nõudmisel

Seletuskiri
Hoonestusõiguse väljaostmine ja laenu võtmine

Eelnõu kohaselt peaks volikogu otsustama Viljandi linna ja Riigi Kinnisvara AS vahel 30.12.2005 sõlmitud hoonestusõiguse seadmise ja hoonestusõiguse võlaõiguslike müügilepingute (nr 9239 ja 9242) lõpetamise Riia mnt 91 ja Jakobsoni tn 42/42a kinnistute ning hoonete kohta.

Vastavalt asjaõigusseaduse §-le 244 on hoonestusõiguse lõpetamiseks vajalik kinnisasja omaniku nõusolek, antud juhul on vajalik Viljandi linna nõusolek.

Hoonestusõiguste väljaostmiseks peab Viljandi linn võtma laenu ja kooskõlas kohaliku omavalitsuse korralduse seaduse § 22 lg 1 punktiga 8 on laenude võtmine volikogu ainupädevuses. Laenu võtmiseks on vaja korraldada vähempakkumine, sest riigihangete seaduse § 11 lg 1 p 13 kohaselt ei pea laenulepingu sõlmimiseks rakendama riigihangete seaduses sätestatud korda ning tuleb sõlmida laenuleping. 

Viljandi linna eelarvestrateegias on hoonestusõigusega seotud kohustustega arvestatud, kuid need on märgitud Riigi Kinnisvara AS-iga seotud lepinguliste kohustusena. Kohaliku omavalitsuse üksuse finantsjuhtimise seaduse § 28 lõike 3 alusel võib linnavalitsus sõlmida lepingu, millega kaasneb väljaminek tulevastel eelarveaastatel, ainult juhul kui sellega on arvestatud eelarvestrateegias või kui väljaminekuga ei ole eelarvestrateegias arvestatud, siis võib lepingu sõlmida ainult volikogu loal.

Koolihoonetel kehtivad üürilepingud kuni 31.12.2035. aastani, mis raamatupidamislikult on kajastatud kapitalirentidena ning on kogusummas arvestatud linna netovõlakoormuse hulka. Vastavalt käibemaksu seaduse §32 punktile 41 on sisendkäibemaksu korrigeerimise periood kinnisasja puhul kümme kalendriaastat. Kuna Riia mnt 91 kinnistu üürilepingu üüriperiood on kestnud üle kümne aasta ja Jakobsoni 42/42a kinnistu osas täitub 10-aastane üüriperiood käibemaksu seaduse mõistes alates 01.01.2019.a, on Riigi Kinnisvara AS võimalik hoonestusõigused müüa ilma käibemaksuta.

Riigi Kinnisvara AS-iga sõlmitud lepingute kohaselt on intressimääraks 12 kuu EURIBOR + 0,7 protsenti.

Vastavalt hoonestusõiguse lepingute punktidele 16.1. on Viljandi linnal õigus osta hoonestusõigus hoonestajalt tagasi punktides 16.2.-16.7. sätestatud tingimustel. 

Riigi Kinnisvara AS on teinud ettepaneku hoonestusõiguse tagasiostmiseks Riia mnt 91 kinnistu osas seisuga 30.11.2018.a ja Jakobsoni 42/2a osas seisuga 01.01.2019.a. Esialgsete arvestuste kohaselt oleks hoonestusõiguse müügisummad seisuga 30.11.2018.a 3 097 394 eurot (Riia mnt 91) ja 1.1.2019.a 1 452 347 eurot (Jakobsoni 42/42a), kokku summa 4 549 741 eurot.

Selleks, et hoonestusõigused välja osta, peab linn võtma laenu, sisuliselt refinantseeritakse kapitalirendikohustused ja muudetakse need laenukohustuseks.

Linnale ei kaasne lepingute lõpetamisega ning samas summas laenu võtmisega täiendavat laenukoormust, sest mõlema lepingu summad on kapitalirendikohustustena linna netovõlakoormusesse arvestatud. 

Ka intressikulude olulist kasvu ei ole eeldada.

Rahaline kokkuhoid tekib iga-aastastes maksetes seoses järelevalve ja käibemaksu komponendi kadumisega, kahe lepingu kohta kokku oleks see 2018. aasta näitel 56 417,70 eurot aastas.

2018. aastal tasutakse Riigi Kinnisvara AS-ile kehtiva graafiku alusel (kui lepinguid aasta lõpus ei lõpetataks) kokku 230 808 eurot, sh Riia mnt 91 kinnistu eest 158 894 eurot ning Jakobsoni tn 42/42a eest 71 914 eurot.

Jakobsoni Kooli graafik Riigi Kinnisvara AS-iga:

Lepingu lõpetamisel kaoksid järelevalve komponent 13 628,64 eurot aastas ja käibemaks 26 336,28 eurot aastas, kokku 39 964,92 eurot aastas.

Kesklinna Kooli 2018. a graafik Riigi Kinnisvara AS-iga:

Lepingu lõpetamisel kaoksid järelevalve komponent 4517,52 eurot aastas ja käibemaks 11 935,20 eurot aastas, kokku 16 452,72 eurot aastas. 

Põhiosa maksed, intress ja kindlustuse kulud jäävad lepingute lõpetamisel ja laenu võtmisel alles. Iga-aastased tagasimaksed võiksid laenulepingu tingimustes olla sätestatud orienteeruvalt samale tasemele ehk põhiosa maksed kuni 200 000 eurot aastas.

(allkirjastatud digitaalselt)
Marika Aaso
rahandusameti juhataja